
egun Prome Minister Evelyn Wever Croes, e efecto 
inflatorio di introduccion di BTW di entre 6 pa 14% ta 


cuater biaha mas halto compara cu introduccion di un 
aumento di 1% te cu 1.5% di BBO. 


Esaki el a trece dilanti den conferencia di prensa extra 
ordinario cu gobierno a organisa diahuebs merdia pa 
anuncia cu BTW lo no drenta na vigor mas pa dia prome 
di januari 2023. 


Un declaracion cu tabata contene hopi puntonan 
controversial, expresionnan caminda Prome Minister 
tabata contradeci su propio expresionnan riba loke ta su 
gobierno su intencion riba e asunto di aumento di BBO. 


Na inicio di su declaracion, Evelyn Wever Croes a mustra 
riba e efecto inflatorio cu BTW lo a ocasiona compara cu 
e vision nobo di su gobierno pa aumenta BBO cu 1% te 
ci 1.5%, cu segun e mandatario, e BTW lo tin un efecto 
cuater biaha mas hopi cu e plan nobo di su gobierno. 


Sinembargo durante di preguntanan di miembronan di 
prensa haci na Prome Minister, el a bisa net lo contrario, 
ora cu e representante di 24Ora, sr Marko Espinoza a 
puntra si e aumento di BBO proponi lo iguala e suma di 
160 miyon cu CAft a mustra den su carta na Juli ultimo, 
confirmando e suma aki cu e BTW lo mester a trece 
aden na 2023. 


Na prome instante Minister Presidente a mustra cu 
ningun momento e BTW mester a produci 160 miyon, 
contra arestando pues loke CAft a pone su carta y loke 
ta su gobierno mes a informa e comision di supervision 
cu e lo logra esaki. 


Segun Evelyn Wever Croes, BTW lo mester a trece 100 
miyon den caha di gobierno pero na mes momento a 
declara cu esaki ta mesun suma cu e aumento di 1% 
te cu 1.5% di aumento di BBO) tambe lo trece aden pa 
gobierno, pues en realidad e ora no tin cambio.\ 


Si e aumento di BBO proponi pa gobierno ta bay trece 


Gobierno tin cu aclaria pa pueblo 


Aumento di BBO proponi lo produci 


mesun suma di placa cu BTW 


mesun 100 miyon den caha di gobierno cu e BTW, 
anto realisticamente e cambio aki no ta make sense, 
ya cu no tin cambio y ta solamente e nomber di e 
impuesto ta cambia y net esaki ta loke 17 gremio 
a trece dilanti ayera tardi den nan conferencia di 
prensa. 


Al contrario e pensamento ta existi cu e cambio aki 
di BTW pa un aumento di BBO, lo bay trece ainda 
mas placa den caha di gobierno compara cu e BTW 
mirando e cantidad di schakelnan cu ta existi for di 
momento cu productonan yega e isla. 


E grupo di 17 representantenan di gremionan sindical 
y comercial cu a reuni ayera, a mustra bon cla cu e 
plan di gobierno lo tin mesun efecto inflatorio cu 
pueblo ni comercio lo por carga a corto plaso ya cu e 
efecto inflatorio lo bay ta algo sin igual y lo crea hopi 
problema riba tereno economico y financiero. 


Gremionan aki ta di mesun pensamento cu CAft 
ya cu un di e problemanan mayor cu e comision di 
supervision tin cu gabinete Wever Croes pa loke ta e 
BTW ta e hecho cu ainda gobierno di Aruba no por 
duna un splicacion concreto kico e impuesto nobo aki 
lo bira, kico lo bay haci cu e placa y otro aspectonan 
financiero cu tin cu atende riba esaki. 

a inicio di e aña un capitán Venezolano a trata di 
hinca 7 persona ilegal na Aruba. Entre nan tres 


mucha chikito. Pa colmo e mes ta ilegal y condena den 
pasado pa contrabanda caba. Su ayudante tambe ta 
indocumenta. 


Durante tratamento di e caso Hues a bisa cu e ta tum’e 
na malo di a pone bida di e hendenan, principalmente 
tres mucha chikito na peligro. 


Jose Gregorio Ventura Garces (41) y Luis Enrique Navo 
(36) a wordo deteni den luna di februari y a acusa 
nan di contrabanda di hende cu a tuma luga dia 17 
di februari ultimo y posesion di arma di candela / 
municion. 


E dia menciona a manda un metalshark di Kustwacht 
pa haf na Playa. A mira e boto La Reina, un poco 
sospehoso, bayendo direccion di Renaissance Marina. 
A mira cu tin dos persona abordo. Pero ora cu a yega 
cerca, a mira cu tin mas persona cu tabata drumi plat. 
Mesora a bay over pa control. 


Den e boto tabatin en total 9 persona. Prome e capitan 
a bisa cu el a bay pisca pero cu tur e hendenan ilegal 
abordo, e no por a mantene e storia aki mucho largo. 
Aborda tabatin tres hende muhe, tres mucha menor 
di edad y un homber. E tres muchanan tabata cu nan 
wela. 


Personal di Kustwacht a constata cu e boto falta hopi 
siguridad pa ta riba lama, pio riba lama grandi. A mira 
cu tabatin awa ta drenta den e boto. 


Mientras cu a pone e hendenan un banda, a cuminsa 
rista e boto. A bin descubri un paki cu no tabata contene 
droga pero un revolver y municion (46 patronchi en 
total). Un arma cu ni un hende den e boto a mira of sa 
di kende e ta. Ni e capitan y su tripulante. Segun nan ta 
bisa, prome cu nan a sali cu e boto for di Mangel Halto 
a revisa esaki bon pa mira cu tur cos tabata na ordo. Y 
a bisa cu tabatin salbabida. 


Den e relato tabata para cu no tabatin suficiente 
zwemvest, no tin radio ni sistema di GPS y tampoco un 
pomp pa saca awa. Hues a mustra e acusadonan cu si 
pa accidente un di e hendenan cay den lama e chens 


Capitan Venezolano condena pa di dos biaha pa 
contrabanda di hende, incluyendo tres mucha 


pa sobrevivi sin zwemvest ta masha chikito. Y pa no 
papia di un mucha mes. “Bo a tuma hopi riesgo,” 
Hues a bisa e capitan. 


Jose Gregorio a presta e boto for di e doño pa test 
of drech’e. Segun e doño, e no a dun’e permiso pa 
nabega cu esaki pasobra e no ta den condicion, y 
tampoco pa bay busca hende riba lama grandi. Di e 
armanan tampoco e sa algo. Por lo menos, e no ta di 
dje. 


Segun e diferente declaracionnan duna, e grupo a 
subi un boto na Venezuela y na mita caminda, a pasa 
riba La Reina. Esaki tabatin dos motor, pero di cual 
uno so tabata funciona. E otro tabata uza pa pomp 
awa saca for di e boto. 


Loke cu a resalta ta cu abordo di e nave tabatin un 
señora di edad cu su tres nietanan cu a pasa den 
travesia aki den un forma masha peligroso, pasobra e 
boto no ta den condicion pa nabega. Ta un milagro cu 
nan a logra yega Aruba. 


Jose Gregorio tin casi un aña na Aruba y a yega di 
wordo condena caba pa contrabanda di hende. E 
tabata kier a busca su amiga, kende el a conoce via di 
Fcebook ora cu e tabata na Aruba. Luis Enrique a bisa 
cu e tabatin apenas tres luna na Aruba. 


Fiscal a bisa e acusadonan cu e ta tuma nan hopi na 
malo pa e aventura aki unda cu a pone bida di adulto 
y tres mucha na peligro. E boto no tabata apto 
tampoco pa subi lama. 


Pa e parti di e posesion di arma, e dos acusadonan 
ta bisa cu nan no sa di esaki. Como cu no tin prueba, 
el a pidi pa declara nan liber di e acusacion aki. Pa 
Luis Enrique, el a pidi un castigo di 18 luna y pa Jose 
Gregorio, kende ta conoci pa husticia caba a pidi 24 
luna. 


Hues, despues cu e acusadonan no tabatin mucho 
di bisa, a cera tratamento di e acusado y a dicta 
sentencia di biaha. El a haya nan culpabel di solamente 
contrabanda y a bay di acuerdo cu e castigo exigi 
door di Fiscal, esta 18 y 24 luna pa e dos acusadonan. 
Ambos a acepta e castigo y a bisa cu lo no apela. 

iadomingo atardi algo pasa di 5:30 polis y 
ambulance a bay direccion Franse Pas, pa ta 


exacto den bocht unda antes hopi auto tawata 
accidenta. 
Na yegada di polis ambulance ya tawata na e sitio 
dunando asistencia. 
E dos autonan envolvi tawata un Nissan Sunny y un 
Hyundai i 30. 
Den e Hyudai tawata tin e personanan herida. Den 
e mesun auto tawata tin un baby y danki Dios e 
tawata den su child seat y no a resulta herida. 
Paramediconan na e sitio mester a atende un otro 
persona cu a resulta herida na cabes. 


E accidente a sosode momento cu e Nissan Sunny lo a 
perde control y dal contra e Hyundai. 
Chauffeur di e Sunny a baha bay sinta den mondi y 
despues Paramediconan a bay papia cu ne tambe. 


A bin resulta cu e mes no a resulta herida, polis a 
dicidi di haci un test di alcohol cu ne y a resulta cu e 
tawata bou influencia. Eynan mes e la wordo deteni 
y hiba warda di San Nicolas. 


Na e sitio a presenta dos ambulance pa atende cu e 
personanan herida, unda cu tres hende a wordo hiba 
Eerste Hulp atencion medico avansa. 


Accidente cu tres persona 
Accidente cu tres persona 


herida den bocht na Franse Pas 
herida den bocht na Franse Pas 

No loke e gobierno aki 
tin ariba e redoblacion 
di BBO na 2017, placa 
extra cu a wordo pone 
riba accijns di gasolin, 
ta un introduccion di un 
BTW, cu awor ta wordo 
cambia den un aumento 
un biaha mas di BBO di 
1% te cu 1.5% y con cu 
nan yame, esta BTW of 
un aumento dramatico 
di BBO, cada un di nan 
lo bay afecta e poder di 
compra di nos conciudadanonan. 


Si cu gobierno a introduci un di e dos medidanan aki, 
e rapport di BCA ta mustra cu na e momentonan aki, 
95% di poblacion di nos pais, ya su placa no ta yega 
pa hiba mesun bida cu e tabata hibando seis luna 
pasa of prome cu esey. 


No ta Mike Eman of partido AVP ta bisa esaki pero 
Banco Central ta confirma loke gremionan den ultimo 
dianan tambe a bin ta mustrando nan preocupacion 
grandi pa e forma di goberna di un gabinete Wever 
Croes II cu no kier drecha su maneho manera cu nan 
a palabra cu Hulanda pero kier sigui sirbi nan propio 
interes di famia y amigonan mientras cu 95% di nos 
poblacion ta mustrando caba cu placa no ta yega pa 
mucho cos mas. 


E hendenan cu BCA a entrevista, a vocifera nan 
preocupacion cu e direccion economico cu e pais 
ta bayendo, ya cu nan ta mira un decadencia, nan 
ta preocupa cu nan propio economia di cas y mas 
ainda 95% di nan ta preocupa cu nan poder di 
compra unicamente ta bayendo atras,” lider di AVP, 
Mike Eman a declara. 


LOCAL 


E 


impacto di mal gobernacion di gabinete Wever Croes 
ta hincando pueblo den rumbo di pobresa, rumbo di 


un futuro domina pa incertidumbre y un calidad di bida 
cu ta sigui deterioria pa un inflacion ocasiona pa un falta 
di vision di e actual gobierno. 


Lider di partido AVP y Parlamentario Mike Eman, a 
mustra cu e ultimo rapport di Banco Central di Aruba, 
ta papia palabra cla y na mes momento ta lanta 
preocupacion grandi den gremionan cu ultimo dianan 
tambe a cuminsa mira cu e rumbo cu e pais ta bayendo, 
no por continua den e forma aki. 


“E rapport di BCA, esta ‘Consumer Confidence Survey 
Report’ tma riba e segundo kwartaal di 2022, a produci 
cifranan sumamente preocupante y un pueblo cu ta 
mirando cu e ta bayendo atras den loke ta su situacion 
financiero. 


Ta algo hopi serio pa tuma nota cu den e rapport aki, 
a bin Sali na cla den e sondeo cu a wordo haci den 
comunidad, cu 95% di tur hende entrevista, a admiti cu 
den ultimo seis luna di 2022, 


nan por cumpra menos cu nan placa compara cu seis 
luna atras, pues un decadencia sin duda impresionante. 


Ora cu tuma nota di e informacion aki di BCA, mustrando 
cu 95% di hendenan ta confirma cu nan a bay atras den 
loke nan placa por cumpra, ta practicamente henter 
Aruba nos ta papiando di dje, nan ta sinti cu nan poder 
di compra a bay atras. 


Pero gobierno aki, loke e tin pa pueblo den proximo 
lunanan, no ta un reparacion di poder di compra, 
manera gobierno di AVP a haci presentando un 
‘reparatietoeslag,’ a bin un ‘schoolkinder toeslag,’ a 
bin indexering, a bin ,inhaalmanouvre’ tambe a bin 
descuento pa studiantenan ora cu nan tin cu paga nan 
studielening bek. 


Lider di AVP, Mike Eman 
Lider di AVP, Mike Eman 


Ta alarmante cu 95% di comunidad su 
Ta alarmante cu 95% di comunidad su 


placa 
placa no ta yega pa cumpra loke tin mester 
no ta yega pa cumpra loke tin mester 

tro fin di siman tras di lomba caminda por a tuma 
nota di un cantidad di actividad politico tumando 


luga, reunionnan na cas di parlamentario- y ministernan, 
reuniendo riba posibel cambionan cu ta na caminda dentro 
di poco. 


E impresion mas concreto ta cu gabinete Wever Croes II ta 
colgando na un hilo, sperando riba e sentencia di RMR di 
Hulanda dentro di poco pero cu hopi iritacion dentro di e 
propio conseho di minister pa algun tempo caba. 


Friccionnan interno cu ta sigui crece, cu ta sigui bira mas 
serio y cu por conduci na un kiebro den seno di e partido 
geel, caminda un di e indicacionnan mas concreto, ta e serie 
di reunion di contacto cu ta inicia for di diabierna anochi 
caba den varios bario y na cas di famianan di e actual 
ministernan, caminda a mustra riba e desconfiansa cu a bin 
ta creciendo den seno di e partido. 


E decision di Minister Presidente y lider di MEP, Evelyn Wever 
Croes di yama un conferencia di prensa diabierna ultimo 
pa anuncia cu gobierno no ta bay introduci BTW pa dia 
prome di januari 2023, awor ta Sali na cla cu ta un decision 
sin consulta den henter e conseho di minister, tumando 
decisionnan unilateralmente dor di e lider di partido. 


Den fin di siman tambe e otro partner di e coalicion, esta 
RAIZ tambe lo a tene dos reunion di contacto sigur, sin 
conocemento of aprobacion di e lider y Minister Ursell 
Arends, pa loke ta regarda e decision di pone posicion di 
e partido pone un banda, sin consulta cu miembronan of 
manera Arends mes ta bisa, e plataforma di partido RAIZ. 


Loke ta ser cuestiona den propio seno di e partido chikito 
aki, ta e hecho cu e punto principal di e acuerdo di 
gobernacion firma na San Nicolas, ta cu RAIZ tin cu para 
ariba cu tur acuerdo firma cu Hulanda, tin cu wordo respeta 
y ehecuta pero awor e propio lider di partido, sin consulta 
previo, a dicidi di pone e punto concreto aki di e partido pa 
firma parti di gabinete Wever Croes II, un banda sin cu e por 
hustifica su decision. 


RAIZ a sostene semper e pensamento caminda tin cu permiti 
envolvimento di Hulanda pa drecha e situacion financiero di 
e pais, pa cual motibo el a bira un di e puntonan principal 


Actividadnan politico na cantidad den fin di siman 
Actividadnan politico na cantidad den fin di siman 
Problemanan interno birando problema 
Problemanan interno birando problema 


grandi pa existencia di gobierno 
grandi pa existencia di gobierno 


di e acuerdo di gobernacion cu partido MEP pero awor ta 
parce cu lider di e partido Ursell Arends, awor cu el a bira 
Minister, a dicidi di sacrifica vision di su partido y viola e 
acuerdo di gobernacion cu e mes a firma. 


Den seno di e partido na e momentonan aki, tin hopi 
discordia, hopi votadonan cu no a sostene e forma con 
principalmente Minister Arends ta actuando como miembro 
di e conseho di minister pero tambe tin miembronan cu no 
ta haya e rol cu nan dos parlamentarionan ta hungando 
den Parlamento, esun di mas integro, ya cu nan ta mas 
tanto dos marioneta den un grupo di 9 miembro di fraccion 
di MEP. 


Den fin siman mescos cu pa varios siman y luna caba, 
partido AVP a sigui reuni cu hendenan den bario, cu varios 
reunion di contacto, hibando informacionnan pa pueblo, 
informacion cu no ta mucho alentador pero caminda 
miembronan di e partido berde ta mustrando pueblo 
cuanto por ser haci sin cu gobierno ta mishi cu cartera di 
pueblo. 


Reunionnan cu a cuminsa haya mas atencion y mas 
asistencia ya cu e situacion financiero di mayoria di famia 
riba e isla, ta bayendo di mal pa pio y ta algo cu no por 
keda asina y AVP lo sigui cu e actividadnan aki den e 
dianan dilanti, tratando di motiva pueblo cu tin cambio na 
caminda, cu tin solucion cu no ta inflacion, cu lo bay reina 
trankilidad atrobe rond di e pais. 

anera cu ta conoci tin investigacion cu ta andando 
na Arubahuis cual Prome Minister Evelyn Wever- 


Croes a inicia cu ne. 


Na varios ocasion Prome Minister a splica cu na e 
momento cu a bin na su conocemento cu tin algun cos 
cu no lo ta bayendo bon na Arubahuis, como e minister 
encarga cu Arubahuis, a pidi Centrale Accountantsdienst 
(CAD) pa haci un investigacion. 


E investigacion aki ta andando ainda keto bay, e ta den 
su fase final, pues mientrastanto no tin mas informacion 
‘nobo’ acerca di e tema aki. 


Premier Wever - Croes a informa cu e investigacion ta 
wordo tuma hopi serio y tur esnan cu ta haciendo e 
investigacion ta dedicando hopi tempo na esaki. 


Prome Minister como e persona cu a inicia cu e 
investigacion ta sigura cu asina cu e investigacion y e 
rapport ta full cla, lo informa Parlamento di tur loke cu 


Prome Minister ta sigura cu lo duna 


rapport di Arubahuis ora e ta cla 


a pasa. 


Prome Minister ta enfatisa: “Mi mes ta esun cu a 
cuminsa e investigacion aki, y mi mes lo ta esun cu lo 
duna transparencia ora e investigacion keda cla” 


“A pesar di e transparencia aki ta tuma nota cu 
oponentenan politico un bes mas ta trata di haci 
politikeria cu algo serio, kier trata di acelera e proceso 
of desvia atencion di locual nan mes tin andando.” 


Pa cualkier motibo cu e ta, Prome Minister Wever 
- Croes ta pidi pa duna tempo su tempo. Alabes ta 
sigura cu ora e investigacion ta cla, Gobierno lo duna 
mas informacion y por comenta mas di e contenido 
di e investigacion. 

urante siman di 15 te 19 di augustus e ekipo di Aruba 
encarga cu landspakket a ricibi bishita di e asina yama 


Tijdelijke Werkorganisatie di Hulanda (TWO-NED). Durante e 
bishita aki, cu regularmente ta tuma luga cada kwartaal, ta 
evalua progreso di tur tema di landspakket y a traha riba e di 
cuater Agenda di Ehecucion pa aña 2022. Durante e bishita a 
para keto tambe na algun tema clave, incluso forma di traha, 
reto cu ta experiencia durante ehecucion y punto di atencion. 


E siman a cuminsa cu reunion pa trata thema H di landspakket 
cu ta referi na reforsamento di estado di derecho. Asina 
a trata topiconan manera ley relaciona cu proteccion di 
informacion, proyecto di vigilancia di frontera y ahustacion di 
fondo di criminalidad. 


A trata tema A2 unda a para keto na e progreso haci pa 
locual ta estadistica di Aruba y reforsamento di esaki unda cu 
recientemente minister di Asuntonan Economico a publica e 
rapport di implementacion di NSS. 


Adicionalmente a para keto na e maneho completo di culmina 
financiero di pais Aruba unda a trata e asina yama Roadmap 
cu ta duna indicacion di accion concreto cu a tuma y lo ta 
tumando luga conduciendo na finanzas publico duradero. Un 
otro tema cu tin hopi interes p’e ta preparacionnan pa locual 
ta trayecto E1 y E4 cu ta trata reforma di mercado laboral 
como tambe reforma di e sistema di siguridad social. Den 
cuadro di reforma cu ta tumando luga den sector economico 
a papia riba e trabounan pa locual ta ‘Aruba Fair Trade 
Authority’ cu bou di liderazgo di departamento di asuntonan 
Economico ya ta encaminando su etapa di implementacion. 


Durante e dianan cu a sigui a trata extensamente e tema di 
reforma di aparato publico como tambe punto di atencion 
critico den cuadro di esaki. Di parti di e ekipo local a enfatisa 
e importancia di mantene y reforsa calidad di aparato 
gubernamental den cuadro di reforma. Otro aspecto 
critico cu a trata durante e bishita di trabou ta e capacidad 
legislativo di pais Aruba. Unda cu localmente a menciona cu 
varios reforma lo e.o. rekeri ahuste di ley local. Pa cu esaki 
a menciona cu mester reforsa y tene cuenta cu e capacidad 
legisaltivo di pais Aruba. Otro temanan cu tambe a bin na 
vigor durante e bishita tabata reforma fiscal, ensenañza, 
salubridad y digitalisacion. E bishita di TWO-NED a termina 
den forma ameno unda cu a haci palabracionnan fiho den 
direccion di e di cuater agenda di ehecucion di e trayecto di 
landspakket. 


Asina aki ministerio di Asuntonan General ta termina pa bisa 
danki na e ekipo di Aruba y na tur esnan envolvi pa e maximo 
esfuerso asina dunando contenido na e accionnan stipula 
den cuadro di reformanan. 


Team di Hulanda a bin controla 
Team di Hulanda a bin controla 


trabou den ehecucion di Landspakket 
trabou den ehecucion di Landspakket 

a comienso di augustus Centro di Control di Cacho 
a anuncia extencion di orario di servicio mirando 


e desaroyo positivo. Cu e extencion di orario di CCC, 
ta duna mas oportunidad pa esnan cu kier adopta un 
mascota. 


Durante ultimo siman Centro di Control di Cacho a 
cuminsa cu e proyecto piloto di microchipping unda 
cu ta spera di aporta na hisa e grado di adoptacion na 
Aruba. Ora adopta via Centro di Control di Cacho, tin 
rekisitonan cu e doño nobo mester tene na dje, un di 
nan ta cu nan mester chip y sterilisa e mascota adopta 
y tambe trece prueba cu esaki dentro di dos luna. 
Esaki ta pa percura cu e doño responsabilisa su mes 
adecuadamente pa nan mascota. 


Sterilisando bo mascota ora e cria no ta desea y 
microchip bo mascota ta yuda cu e problematica di 


Centro di Control di Cacho ta cuminsa 
Centro di Control di Cacho ta cuminsa 


cu proyecto piloto di microchipping 
cu proyecto piloto di microchipping 


cacho (y pushi) riba caya. Esaki ta un di e meta nan 
cu Centro di Control di Cacho ta enfoca ariba. Na e 
momento nan aki e proyecto piloto ta enfoca riba 
e parti di microchip, y ta aplica pa e cachonan cu 
ta wordo adopta via Centro di Control di Cacho, na 
disponibilidad y evaluacion di veterinario di Gobierno. 
E programa piloto ta fungi tambe como fase di prueba 
pa e sistema di registracion digital cu ta den proceso 
pa wordo lansa y activa oficialmente. 


E proyecto ainda ta den planificacion mirando cu 
ainda ta den proceso cu reunion cu stakeholders, 
veterinarionan y NGO’s. Gobierno di Aruba ta spera 
di por lansa esaki cu un campaña nacional den e 
lunanan binidero. 


Esaki lo wordo comunica via canalnan oficial di 
Gobierno di Aruba y tambe via Centro di Control di 
Cacho su pagina di Facebook. 

iadomingo algo prome cu 3’or di marduga, lo a surgi 
un pelea y cu a caba cu un hoben di 16 aña seriamente 


herida. 


E hoben a ricibi 4 hinca den lomba, mesora a pidi pa polis y 
ambulance cu urgencia. 


Na yegada di polis, a pidi pa presencia di Slachtofferhulp. 
Tambe a pidi pa presencia di recherce di Oranjestad y 
departamento tecnico di polis pa asina cuminsa cu e 
investigacionnan necesario. 


Personal di ambulance a trata e hoben na e sitio y despues 
a transport’e cu urgencia pa hospital.E caso serio aki di 
hincamento ta den man di recherche di Oranjestad. 


Ayera atardi ainda no a detene e sospechoso den e caso aki. 
Informacion no oficial ta indica cu e hoben a ricibi hincanan 
serio tanto na su pulmonnan y tambe higra y esakinan ta 
heridanan serio. 


Cualkier persona cu por tin informacion, tuma contacto cu 
autoridadnan. 


H 


orta den oranan di marduga:Doño kier su 
Sigma Scooter bek. Tin recompensa. 


Den oranan di marduga polis a bay den area 
di Wu Di Supermarket situa pabou di rotonde 
di Dadelstraat, unda ladronicia di un Scooter a 
tuma luga. 


Ta trata di un Modelo Scooter Marca Sigma 
Bouwjaar : 2017 


Color: Zwart Rood Grijs/Preto/Cora/Shinishi 


Nummer plaat : MFA-2698 


E ladronicia a tuma luga entre 11:30 p.m y 
1:38 a.m o sea diasabra anochi pa diadomingo 
marduga. Segun nos por a compronde esaki ta 
e di dos biaha cu Scooter ta wordo horta for di 
su doño. 


Na april nan a horta un caba y awe un biaha 


Hoben di 16 aña hinca ta den situacion critico 


Scooter Sigma horta den madruga 


mas. Si bo persona por a mira algo durante e ora ey den e 
area ey por please yama 100(polis) y/ of 7450620. 


Polis tin tur dato y lo no duro mucho cu lo pone man ariba e 
ladronnan. 

D 


iadomingo marduga den careda di 4’or polis a bay 
un adres na Tanki Leendert, unda lo tabata tin un 


caso di tiramento. Na prome instante e patruya a bay 
un adres robes y tabata pita pero niun hende tabata 
sali, debi cu no tabata eynan. 


Despues nan a move y a bay e adres corecto. Eynan e 
habitantenan a splica e dos agentenan kiko a sosode. 
Segun nos a compronde na e sitio un auto lo a pasa y 
den dje tabata tin mas cu dos persona. Un di e hendenan 
den e vehiculo lo a saca un arma y tira, aparentemente 
den halto. 


Polisnan a cana unda e auto lo a para y los tiro pero 
no a bin topa cu ningun huls indicando cu e arma usa 
no ta di peña. Dado momento e comunicacion cu e 
agentenan a “tranca”, debi cu segun e agentenan e 
hendenan lo no ta bisando tur cos. No a keda e dos 
agentenan nada otro di subi patruya y bandona e sitio. 
Pues pa autoridad of sea e dos agentenan ta keda un 
vraagteken di kiko exactamente a pasa cu e caso aki. 


Auto a pasa y los tiro 


na Tanki Leendert 

POLITICA 


P 


artido MEP a tuma nota cu Parlamentario Marisol 
Lopez-Tromp, despues di a sali nervioso di bebe tiki 


koffie na Ministerio Publico diamars ultimo, a bira mas 


cabesura ainda. Parce e corona di kukwisa ta pisa mucho 
riba su cabes. Señora Lopez-Tromp di biaha manera cu 
el a sali di OM y a declara cu e ta sospechoso, a sali ta 
cuestiona un biaha mas riba investigacion di Arubahuis. 
Partido MAS a manda un di dos Rappel pa Presidente di 
Staten Señor Edgard Vrolijk pa asina haya e rapport di 
CAD riba Arubahuis. 


Na esaki, Partido MEP ta contesta Parlamentario Lopez- 
Tromp y MAS, “Bo no por haya certificado sin completa 
e curso toch?”. Cu esaki Partido MEP ta aclarea, manera 
cu Prome Minister Señora Evelyn Wever-Croes a bisa 
den varios ocasion contestando señora Lopez-Tromp, e 
investigacion riba Arubahuis no ta cla ainda por lo tanto 


señora Lopez-Tromp no por haya e rapport di CAD 
ainda. 


Nos conseho pa señora Lopez-Tromp ta pa keda 
trankil. E rapport lo sali manera e investigacion keda 
cla. Un investigacion cu Prome Minister di nos pais 
mes a laga haci. 


Y lo bin na claridad e contenido di e investigacion 
den e rapport di CAD. Warda cu pasenshi pa nos 
profesionalnan haci nan trabou. 


Un cos si nos por bisa señora Lopez-Tromp: “’El que 
nada debe, nada teme’. Esun cu a sembra kukwisa, 
awe no por ta trankil berdad. Sali cu cualkier disparate 
awo, ta mustra mas con nervioso bo consenshi ta. 
Partido MEP si lo warda cu pasenshi e resultado di e 
investigacion di caso Kukwisa. Y lo dal un copi koffie 
na bo salud”. 


MEP na Parlamentario Lopez-Tromp: 
MEP na Parlamentario Lopez-Tromp: 
E investigacion riba Arubahuis no ta cla ainda por 
E investigacion riba Arubahuis no ta cla ainda por 


lo tanto bo no por haya e rapport di CAD ainda 
lo tanto bo no por haya e rapport di CAD ainda 

POLITICA 


M 


i no por kere cu ta tur simpatisante di AVP kier pa Aruba 
sigi biba di placa presta. Mi ta kere nos tur por ta di 


acuerdo cu e 1 miyon florin pa dia cu nos mester pone un 
banda pa paga interes lo por a yuda soluciona hopi necesidad 
den nos pais. Pero den dos articulo tras di otro un miembro di 
parlamento di AVP ta insisti cu e unico solucion pa Aruba ta 
pa haci mas prestamo y sigi crece e debe nacional. 


Mi a priminti votadornan di RAIZ cu nos no ta bai participa 
den e politica tradicional di tira lodo. Nos a bin pa Goberna 
y duna resultado. Nos no t’ey pa hunga e politico toxico di 
atakenan personal. P’esey mi no ta reacciona riba e insultonan 
cu e parlamentario ta insisti di keda lansa riba mi na nivel 
personal. Mi ta laga su forma di haci mustra ta ken e ta. Su 
palabranan ta papia pa nan mes. 


Pero ta hopi importante pa adverti nos pueblo cu e ruta aki di 
hiba oposicion y politica ta malo pa nos pais. E parlamentario 
ta declara den dos articulo tras di otro cu contrario na paga 
debe, Aruba mester sigi presta placa. E parlamentario di AVP 
no kier BBO, y no kier BTW. Pues no kier nada cu ta duna 
Aruba fondo pa paga debe bek. 


Ta scucha palabranan: “Gobierno di AVP no a tuma medida, al 
contrario a busca solucionnan valido pa atende cu necesidad 
di e pais, a traha duro restaurando cantidad di scol, salba e 
fondonan di pensioen, a percura pa renobacion di hospital”, 
etc. 


Loke awe ta ser yama cu palabra bunita “solucion valido” ta 
nada otro cu prestamo, fiansa y mas debe. Tur proyecto cu 
por menciona a wordo traha cu placa presta. E Parlamentario 
como ex-ministro a participa na e bonanza di gastamento di 
placa presta y lo mester por a pensa cu un dia ta e pueblo 
di Aruba lo mester paga bek. Awe e facturanan a cuminsa 
drenta. 


Esey ta na interes so. Awo e facturanan di e debenan di 
mal maneho di gobiernonan anterior laga atras tambe a 
cuminsa drenta. Hulanda a bisa cla y raspa: “Aruba a traha 
e debe, ta Aruba mester paga e debe”. E placa aki lo no bin 
for di Hulanda. Ta nos hendenan mester bai produci e placa 
pa paga e debe cu awe ta wordo scondi den e palabranan 


Minister Ursell Arends: 


AVP su contribucion na e 


solucion; Politica Populista 


“solucion valido”. Y kico e partido mas grandi di oposicion 
ta propone awo? E solucion segun nan ta pa nos no paga 
y sigi traha mas debe. 


Mi ta sigur cu mescos cu mayoria di Aruba no ta tur hende 
den AVP ta di acuerdo pa bai tras di oposicion populista 
y sigi presta placa. Ta ken lo kier bay den coalicion cu un 
partido cual pensamento ta basa pa mas debe y no tin 
e curashi pa tuma decisionnan dificil pero realmente na 
bienestar di nos Pais. Puntra boso mes si e deseo pa mas 
debe realmente ta e deseo di henter AVP y di e comunidad 
cu AVP ta representa. Honestamente ami no por kere cu 
ta asina. 


Den seno di AVP mester por splica su sostenedornan, cu e 
periodo di bonanza y gastamento di placa presta a pasa pa 
historia y cu Aruba no tin deseo mas pa sigi biba di debe. 
Lo ta digno di AVP, un partido di hopi trayectoria, pa nan 
saca un statement bisando den palabranan cla y raspa cu 
nan “vision” pa Aruba no ta pa sigi crese e debe nacional y 
cu nan tambe ta para pa un Aruba cu realmente por para 
riba su pianan. 


Un cambio cu pa Partido tradicional lo insera un cambio 
di politica populista pa un politica di evolucion y desaroyo 
sostenibel. 

INTERNATIONAL 


D 


en un bario cerca di Napoli na Italia, trahadonan 
social hunto cu polis a bin descubri un mucha 


muhe di apenas 9 aña, den un situacion inhumano y 
sumamente penoso, ya cu el a wordo neglisha y maltrata 
pa su mayornan henter su bida. 


Segun e prome informacion di vocero policial, a ser 
mustra cu e mucha for di momento cu el a nace, nunca 
pero nunca a drumi den un cama pero riba vloer y tambe 
su mayornan no tabata dun’e di come regularmente loke 
e pone cu e ta hopi desnutri. 


E mucha tampoco nunca a bay un scol y cu su 9 aña ainda 
e no por papia y e caso ora cu el a bira conoci, a conmove 
practicamente henter e pais pa tanto sufrimento cu 
e criatura inocente aki lo a pasa aden na man di su 
mayornan. 


Ta un señora bisiña di e famia a dicidi di bati alarma cu 
trahadonan social di e ciudad y ora cu a bay haci un 
control, a bin haya e mucha den e situacion tristo aki y 
mesora a duna e mucha muhe e nomber di Elsa, cu ta un 
figura den e popular serie di Disney, esta Frozen. 


Mesora Corte di Husticia pa menornan a drenta den 
accion y a ordena detencion di e mayornan y a dicidi di 
pone e mucha den un hospital pa mucha pa un periodo 
di un luna largo mientras cu rumannan di e victima, a 
wordo poni den cuido di algun famia. 


Segun autoridadnan e criatura a wordo neglisha den un 
forma barbaro, ya cu nunca el a bay scol sin cu esaki a 
wordo nota pa instancianan concerni, y e impresion ta 
cu ningun hende a haya su falta y practicamente e no 
tabata existi. 


Dor cu nunca el a drumi den un cama normal, e pober 
criatura a haya un mal formacion di su columna vertebral 
loke ta pone cu e mucha no por drumi bon mientras cu 
tambe dokternan a nota varios fractura na man- y pianan 
di e pober mucha, ocasiona pa golpinan cu e lo tabata 


Mucha di 9 aña maltrata y desnutri 


tin Italia den conmocion 


Nunca el a drumi riba un cama 


ricibi. 


Segun enfermera nan cu ta tene supervision riba e 
mucha muhe, e ta mustra contento cu e ta hayando 
hopi cariño pa prome bes den su bida, cu e ta ricibi 
amor di tur hende loke a cuminsa trece cambio den 
su estado di salud. 


Mientras cu dokternan ta haya su estado fisico ainda 
un tiki precario, e pober mucha ta dunando prome 
señalnan di recuperacion, pero ainda e no por papia 
pero si ta hari cada rato cu e mira hendenan ta yega 
cerca dje pa brind’e calor y amor. 


Pa mustra con serio e situacion ta, e criatura di 9 
aña aki ainda no por kauw ya cu e no sa kico esey ta 
pero e ta wordo alimenta cu cuminda pa baby y otro 
cosnan moli ya cu tambe e mucha tin cu custuma pa 
sinti e sabor di tur cos cu e hinca den su boca, ya cu 
como criatura inocente, e no a haya mucho cos di 
come. 


Parti positivo ta e hecho cu el a cuminsa haya 
curiosidad na con cuminda normal ta smak y pa 
dokternan esey ta un tremendo señal. 


Con hende por cay di e forma aki? Con mayornan 
cu pone un criatura inocente riba e mundo aki, por 
transforma nan mes den un tipo di burdugu pa nan 
propio sanger, lagando e criatura sin come, lagando e 
mucha drumi riba vloer pa nuebe aña largo. 


Cu Dios bendiciona e criatura inocente aki 
y brind’e un bida yena di amor y bon cuido. 
Un luna pasa dia 19 di Juli, a sosode un caso similar 
na Australia caminda a bin haya un mucha muhe di 
6 aña asina mal nutri, cu e no a logra scapa y a muri 
despues di a wordo hiba pa hospital y den e caso aki 
tambe autoridadnan a detene mayornan di e mucha 
aki. 

iasabra 27 di augustus Koningin Wilhelmina 
Fonds Aruba ta organisa e charla ‘Ban Preveni 


Cancer Hunto’. Lo tin diferente orador cu lo bin na 
palabra. 
Angelique Salsbach, kende ta nutricionista, lo papia 
riba nuticion saludabel cu enfoke riba prevencion di 
cancer. Mirto Tromp kende ta mondhygienist,lo papia 
riba e importancia di bon cuido oral, no solamente pa 
prevencion di cancer pero tambe con pa cuida bo boca 
si bo mester bai haya tratamento pa cancer. Rosetna 
Martinus ta un transformational & wellness coach y e 
lo enfoca riba e importancia di movecion y un lifestyle 
saludabel. 
Alabes e fundacionnan cu ta traha duro riba 
concientisacion pa preveni of trata cancer tambe lo ta 
presente. Stichting BOB cu ta e fundacion cu ta percura 


Koningin Wilhelmina Fonds Aruba: 
Charla Ban Preveni Cancer Hunto 


pa hende muhernan keda controla nan pechonan 
regularmente tambe lo duna un presentacion. Mary 
Joan Foundation cu ta duna guia y ayudo na hende 
homber y hende muher cu tin cancer na pecho lo ta 
presente pa asina splica mas di nan trabou. Mamma 
Poli ta e clinica na Horacio Oduber Hospital special pa 
personanan cu tin un of otro enfermedad di pecho y 
nan tambe lo ta presente pa splica riba nan trabou y 
amplia mas riba e proceso di tratamento medico di 
cancer di pecho na Hospital. 


E mainta di charla lo tuma lugar na Piedra Plat 
Entertainment Center den Sala Vale Croes y lo tin un 
duracion di 9.00 -12.00. Entrada ta gratis y tur hende 
ta bon bini pa asina concientisa nan mes riba cancer 
y un bida saludabel. 

D 


en e aula di Universidad di Aruba, Fundacion Mi Cutisa 
a organisa un charla riba e trayectoria musical di Rignald 


‘Doble R’ Recordino. E charla a wordo duna pa dr. Rene 
Rosalia kende como un antropologo na hermana isla Corsou 
a investiga e trayectoria musical di Doble R. Durante e 
presentacion dr. Rosalia a splica riba e nificacion di e trabao 
musical y balor literario di Rignald Recordino su cancionnan. 


Cantica cu contenido y sabiduria popular 


Den su trayectoria ‘Doble R’ a produci mas di 500 
composicion. Den cada cantica un cuenta cu ta conta riba 
aspectonan social di nos sociedad, ta haya bida y ta sirbi di 
enseñansa popular. 


Asina por aprecia un variedad grandi di cantica dedica na e 
hende muhe, di cual e cantica ‘Ta muhe ta manda mundo’ 
ta uno hopi popular. ‘Shell Wel Wel’ ta un otro cantica 
popular cu ta conta riba e yegada, estadia y despedida di 
refineria Shell na Corsou y ta mustra riba e abusonan haci y 
nan efecto riba e Pueblo di Corsou. 


E cantica ‘Tula Warda’ tambe ta uno cu e mensahe pa nos ta 
consciente di nos balor como Pueblo y pa nos no sinta bringa 
otro. Tin e cantica ‘Redologia’ tambe cu e mensahe ta pa 
tur hende keda leu di redo. Den hopi cantica sr. Recordino 
ta manda e mensahe di sabiduria cu Rey Salomon a laga 


Minister Maduro ta felicita Fundacion Mi Cutisa pa organisa un 


charla riba e trayectoria di Rignald ‘Doble R’ Recordino 


Un analisis di dr Rene Rosalia riba 50 aña di desaroyo musical 


atras. E aña aki Rignald Recordino mes ta publica un buki di 
su historia musical cu e letranan di tur composicion cu ela 
publica. 


Recordino ta siña nos aprecia Papiamento 


Cu su piesanan sr. Recordino a siña nos aprecia e uzo di nos 
idioma natal Papiamento y mantene e interes den locual 
ta nos custumbernan. Den su obra ‘Esta un dushi lenga,’ 
Recordino ta describi Papiamento como un idioma creol cu 
ta hopi interesante, excitante, potente, suave, dushi, bunita, 
tonal, ritmico, poetico, humoristico, romantico, dramatico, 
facil, agradabel, flexibel, apreciabel y cu un gramatica 
logico, moderno y facilito. Papiamento ta completo y pesey 
ta bale la pena pa nos cuid’e y ta orguyoso semper di nos 
lenga materna. 


Ta gradici Fundacion Mi Cutisa pa nan aporta na 
conocimento popular 


Minister Maduro ta gradici Fundacion Mi Cutisa pa a 
organisa e tremendo charla aki unda e fundacion ta aporta 
na e conocimento popular di nos Pueblo. E musica y e 
historia tras di cada cantica di ‘Doble R’ ta algo unico y ta 
bale la pena pa wordo conta. Masha danki Fundacion Mi 
Cutisa y dr. Rosalia pa laga Aruba haya sa mas di e artista, 
genio literario y musical Rignald Recordino cu ta deleita nos 
cu su obra nan musical sin igual. 


COMUNIDAD 

R 


ecientemente den presencia di Director di Departamento di 
Finansa y nan famia, Minister Maduro a felicita e hubilarionan di 


Departamento di Finansa pa nan servicio na comunidad di Aruba. 


Minister Maduro ta felicita y gradici sra. Jolanda Geerman, sra. Sita 
Geerman y sra. Monica Maduro cu nan 30 aniversario, y sr Karl Vrolijk 
cu su 25 aniversario di trabao den servicio di Gobierno na bienestar di 
comunidad. 


E mandatario a brinda cada hubilario nan Decreto Gubernamental, 
e envelop cu e gratificacion corespondiente y tambe un regalo pa 
por conmemora e ocasion importante aki. Sr. Derrick Werleman 
como Director di Departamento di Finansa tambe a hiba palabra di 
gradicimento repasando e trayectoria di cada hubilario y brindando 
nan un aprecio di parti di Departamento di Finansa. 


P 


a prome biaha e aña aki, Organisacion Women empOwering 
Women ta participando den e Wind Creek Challenge pa 


oportunidad di gana $40.000! E Wind Creek Challenge tin como 
obhetivo pa brinda sosten financiero na un organisacion local cu 
ta yuda nos comunidad door di trabou boluntario. 


Organisacion Women empOwering Women a cumpli 5 aña na 
luna di Juni, unda cu por wak bek na hopi iniciativanan cu a yuda 
nos comunidad. Nos ta orguyoso di nos miembronan cu a sa di 
haci uzo di nan mesun abilidadnan, network y recursonan pa 
asina empodera nan mes y yuda diferente instancianan manera 
Fundacion Contra Violencia Relacional, Centro pa Desaroyo 
Aruba, Mothers In Need Aruba, Heart-Centered Leadership 
Foundation, Orthopedagogisch Centrum, among others. 


Si WOW logra gana e competencia, lo sigi desaroya proyectonan 
unda cu hende muhe hoben profesional por sigi desaroya nan 
mes den diferente area y asina duna bek na nos comunidad. 


Con pa vota pa WOW? 


1. Click e link aki: 
https://embedded.wishpondpages.com/lp/2700804/ 
entries/200021352?fbclid=IwAR1 


COMUNIDAD 


Minister Maduro ta felicita hubilarionan 


di Departamento di Finansa 


Vota pa Organisacion Women empOwering Women! 


vYI2XmeY4HVJbxreUn9rYCO8H-Wqvb7gExbiSWAj6- 
b0KTaoFoTOkfk0 


2. Bai den bo email inbox y habri e ‘verification email’ 
cu Wind Creek a manda (check 
bo spam folder si no a ricibi esaki den bo inbox) 


3. Click e email pa verifica bo voto y bo ta cla! 


Di parti di Organisacion Women empOwering Women 
nos ta extende nos palabra di gratitud e sosten y 
apoyo! 

en e sala di exposicion di Cas di Cultura, e artista 
musico Arubano Stephen Diaz a presenta dilanti 


di un publico di amigo-, famia- y fanaticonan. Esaki 
ta temporalmente e ultimo concierto cu e musico a 
duna prome cu el a bay sigui su estudionan na Merca. 
Cu sentimentonan di aprecio, Stephen a introduci e 
miembronan di e banda Caribbean Combo cua tawata 
e prome ensamble cu el a join na 2014. E ta e prome 
drummer di Caribbean Combo. “Den musica, bo no 
por gaña. Ta un lifestyle esaki ta. Mi a cuminsa cu nan 
y mi ta gradicinan tambe pa semper”. 


Durante di e concierto, Stephen a gradici entre otro su 
maestro Carlos Bislip pa semper kere den dje y gui’e na 
exito. Tambe su compañeronan di e banda Caribbean 
Combo, esta Franklin Granadillo, Alejandro Gonzalez 
Lujan, Ivan Williams, Denzil Tromp, Ivan Quandus, 
Andrew Webb y sigur esun mas hoben esta Elai Wester. 
Tambe Bryan Solognier, Kevin y Elton di Cas di Cultura 
el a gradici. E anochi tawata acompaña pa cancionnan 
di ritmo tropical, samba, balada, Jazz y calypso. Algun 
tema presenta tawata Mambo influenciado, Donaly, 
Tenderly, Triste, Bilongo y Dubious. 


COMUNIDAD 


Stephen Diaz a dispidi di 


Caribbean Combo y di su publico 


Stephen lo ta studiando na Universidad di Louisiana 
na Monroe pa su bachelor di arte y musica pa 4 aña. 
Despues e ta continua su master cu ta 2 aña. 


Tur presente a gosa di e concierto y a desea Stephen, 
hopi exito na Louisiana. 

WILLEMSTAD - Diahuebs, dia prome di september 
proximo, e decreto di Macuto Basico 2022 ta drenta 
na vigor. Esaki ta ensera, cu e areglo di Macuto Basico 
anterior ta keda cancela. 


Den e areglo di Macuto Basico 2022, gobierno a propone 
pa amplia e lista di productonan cu ta keda regula pa 
Gobierno pero alabes hasi adaptacion na e porsentahe 
maximo di ganashi cu e bendedo por tin riba diferente 
di e (tipo di) productonan aki. Pues, den e Macuto 
Basico nobo tin mas tanto producto cu esun anterior y e 
porsentahe di ganashi pa algun di e productonan existente 
a keda adapta. 


Tene cuenta cu, pa mayoria producto den Macuto Basico, 
Gobierno ta regula solamente e porsentahe maximo di 
ganashi tanto por mayor y detal cu e bendedo por tin riba 
e producto y no e preis final. Ta trata aki di entre otro 
productonan manera, papel higienico, aros, lechi y algun 
fruta y berdura. 


E unico dos productonan cu ta forma parti di Macuto 
Basico pero nan preis maximo ta wordo stipula via 
un decreto separa, ta kipashi di awa y webo di galiña 
di “legbatterij”. Motibo pa adaptacion di e Macuto 
Basico existente ta e echo cu, dor di factornan manera e 
pandemia di COVID-19, 


Corsou ta enfrenta na e momentonan aki un crisis 
financiero y social economico sumamente pisa. 
Hopi ciudadano a perde trabou durante e periodo 
aki, cu consecuencia cu casnan tin menos entrada, 
forsa di compra a baha y ciudadanonan tin mas debe. 
Gobierno ta premira cu, tanto riba termino cortico como 
riba termino medio, nos pais lo sigui experencia subida 
di preis di diferente producto por lo pronto ya como nos 
ta hopi dependiente di importacoon. 


E subidanan di preis aki no solamente ta debi na e 
efectonan di COVID, pero tambe e gera actual entre 
Rusia y Ucrania, subida internashonal di preisnan di 
crudo y estorbo den cadena di suministro tin influencia 
directo riba preis di productonan na Corsou. Gobierno 


Cambionan den macuto basico 1 september awor 


tin e responsabilidad pa mitiga e efectonan aki 
mas tanto posibel y zorg pa productonan di prome 
necesidad keda accesibel pa e consumido y mantene 
esaki na un preis husto y pagabel, pues a opta pa hasi 
adaptacionnan na e Macuto Basico. Periodicamente 
MEO hunto cu SOAW ta evalua e efectonan di e 
decreto di Macuto Basico 2022 ta bai keda evalua 
dor di Ministerio di Desaroyo Economico (MEO) 
y GMN. Si acaso resulta, for di e investigacionnan 
periodico aki, cu e areglo no tin e efecto desea, MEO, 
SOAW y GMN conhuntamente lo mester pensa un 
remplaso pa e decreto di Macuto Basico 2022. 


E decreto di Macuto Basico 2022 ta disponibel pa 
‘download’ riba www.gobiernu.cw. Pronto MEO ta 
bai introduci un aplicacion di publicacion di preis, pa 
yuda e ciudadano tin miho control riba su compras. 


Na momento cu e aplicacion aki keda lansa, tur persona 
por download esaki y haña acceso fasil y mobil na 
preis y informacion di e diferente productonan aki 
den nos supermercado y minimarketnan local. 

WILLEMSTAD – Riba diahuebs 18 di augustus 
CPOST International a hasi entrega oficial di e prome 
buki di stampianan, crea special pa celebra Willemstad 
como Patrimonio Mundial, na Minister Charles Cooper 
como e Minister encarga cu nos Patrimonio. 


E buki di stampia ta contene diferente modelo unico di 
stampia diseña pa nos profesional Eugenique Wilkins, 
cu alabes ta un colaborado cu ta labora na Servicio pa 
Planificacion Urbano. Cada stampia tin su nomber y su 
inspiracion original. 


Na e ocacion di entrega, invitadonan a hasi un caminata 
den nos Centro di Cuidad pa por tuma nota di e diferente 
sitionan cu a inspira e diseñado pa crea e diseño di 
stampianan. Despues cu Minister Charles Cooper a 
ricibi e prome buki, e na su turno a entrega un exemplar 
na Minister van Heydoorn como e Minister encarga 


Buki di stampia pa celebra Patrimonio Nacional 


cu Enseñansa, pa e por yuda introduci nos Patrimonio 
Mundial den nos scolnan. Minister Cooper a entrega un 
pakete na Minister Ruisandro Cijntje pa esaki Cijntje 
di su banda, yuda promove esaki como un producto 
turistico, estilo ‘collectors item’. 


Diferente tabata e invitadonan na e ocacion aki den e 
area di Fluer de Marie, cu a experencia e bunita ocacion 
aki. 


Entre nan tambe Minister di Salubridad, Sra. 
Janga, 
Stichting 
Monumentenfonds, 
Stichting 


Monumentenzorg, y mas. Pueblo di Corsou tambe 
por cumpra e bunita buki di stampia aki na CPOST 
International pa asina keda cu esaki como recuerdo 
di nos Willemstad su 25 aña riba lista di Patrimonio 
Mundial di UNESCO. E actividad aki a keda organisa 
den estrecho coperacion entre VVRP, ROP, y Cpost. 

¿Q 


ué es entender y qué significa aceptar? Por 
ejemplo, ¿qué aceptamos que no entendemos? 


Quizás las religiones, las decisiones de los demás, a 
nuestros seres queridos… ¿Qué entendemos pero no 
aceptamos? Los comportamientos e ideas de las personas 
con las que trabajamos, los movimientos revolucionarios, 
las guerras… 


La mayor parte de bloqueos se generan cuando no 
aceptamos algo, entendiéndolo o no. Entender es un 
proceso cognitivo y lógico, pero “no todo tiene lógica en 
ésta vida”, aceptar va un poco más allá. ¿No sería más 
fácil si comenzáramos a tratar de aceptar más y entender 
menos? 


Las dos partes del cerebro cumplen con su función 
respectiva para estos procesos, pero ¿no sería mejor si 
ambas partes trabajaran juntas? 


¿Cómo sería si dejaras de tratar de entender aquello que 
te duele y decides aceptarlo? Puede ser una tarea difícil, 
pero muy liberadora! 


¿Qué tal empezar hoy mismo? 


Seguro todos habeis escuchado la frase “ todo tiene un 
porque” bueno pues se trata de cambiar la pregunta, y 
dejar de pensar en PORQUE, abrir nuestra mente y retar 
al pensamiento y a la razon a contestar mejor la pregunta 
¿PARA QUE? 


¿No sera mas facil buscar que podemos sacar de bueno, 
de positivo o simplemente de util, en cada situacion 
adversa, y no gastar tanto tiempo y energia en tratar de 
encontrar un porque que solo nos produce frustracion e 
impotencia? 


Hay cosas que no podemos ni controlar ni cambiar, 
si llegas a ese punto estaras muy cerca del equilibrio 
emocional y de un nivel de paz muy deseables. 


Centra tu mente en el presente, no imagines, no adivines... 


Aceptación Vs Entendimiento 


¿Cómo llegamos a la aceptación y el entendimiento? 
301 views Apr 22, 2020 Aceptar y llegar a entender las 
cosas “adversas” que nos suceden no es fácil pero sí es 
posible. 


En este video y a través de la historia de Nelson Mandela 
vemos cómo podemos llegar no solo a aceptar los retos de 
la vida pero tal vez hasta entender la utilidad detrás de ellos. 


Soy Gaby y soy life coach, mama de tres y emprendedora. 
En este canal la meta es Aprender, Crecer y llegar a Ser 
nuestra mejor versión. 
El enfoque es enseñar aquellas cosas (habilidades de vida) 
que NO nos enseñaron en la escuela o la universidad. 
Hablamos de desarrollo personal, inteligencia emocional, 
ley de atracción, manejo de finanzas personales, liderar con 
consciencia, entre otros temas. 


http://www.gabyesquivel.com 


https://www.facebook.com/gabyesquivel... 


https://www.instagram.com/gabyesquive... 

FORTALEZA PA FAMIA. 


SOLAMENTE DEN CRISTO HESUS TIN SALBACION. 


Den ningun otro no tin salbacion, no tin entrada pa cielo si no ta pa medio di Cristo Hesus.(Juan 14:6) Dios 
a duna su yiu unigenito, pa ken cu kere den dj’E no bay perdi ma tin bida eterna.(Juan 3:16) Esun cu kere 
den Hesus no ta condena y esun cu no ta kere lo ta condena caba ( Juan 3:17). Dios no a manda su yiu pa 
condena e mundo , ma pa e mundo wordo salba door di dj’E. Esaki ta nifica cu den cualquier estado cu bo 
bida ta, tin salbacion pa bo. 


Con bo ta ricibi Salbacion? 


Si bo confesa cu bo boca Hesus como Señor y kere den bo curazon cu Dios a lant’E for di mortonan lo bo ta 
salba.( Romanonan 10:9). Esaki ta un confesion cu tur hende mester haci asina cu bo tin comprondemento 
, pa asina pica ya no tin dominio mas riba bo (Romanonan 6:11-16). Si bo keda sin hacie, bo ta bay contra 
e palabra di Dios y cay bao di condenacion, pasobra bo a rechasa locual Dios a ofrece den Juan 3:16. Tene 
cuenta cu esaki no ta religion, pero ta e unico opcion cu nos tin di parti di Dios pa asina yega na bida eterna. 


Ken tin mester di bida eterna? 


Nos tur tin mester di dje , pasobra nos tur a peca, pero Dios no kier pa nos keda biba den pica y inmoralidad, 
pesey E a manda su yiu Cristo Hesus pa nos salbacion. Tin hende tin hopi curashi pa instrui otro pa no 
acepta Cristo Hesus y keda manera bo ta, den bo pica, ta hopi tristo ora nos mira con scuridad por domina 
hende , pasobra pa bo motibo e persona, ta rechasa salbacion. y asina no por drenta cielo. Si un hende ta 
guia otro pa e caminda di Hesus Cristo cual ta hiba na e Tata, e ta riba e bon caminda. Pasobra hende no 
por salba hende,, ta solamente Hesus Cristo por. Pasobra cu curason hende ta kere pa haña husticia, y cu 
boca e ta confesa pa haña salbacion,(Juan 10:10) aki nos ta nota cu salbacion ta algo personal, cu cada 
persona tin cu tuma e decision. Ken cu kere den 
Señor lo no keda brongosa, Señor nunca lo bandona 
nos. No ta importa ken bo ta , pasobra pa medio 
di fe den Hesus nos ta salba. Dios no ta discrimina 
ningun hende, tin hende ta discrimina nan mes door 
di engaño diabolico, 


Pasobra si e palabra di Dios ta bisa: Bin serca mi 
tur cu ta cansa y carga y lo mi duna boso sosiego,( 
Mateo11:28) esey ta conta pa tur hende, pero 
esnan cu no kier sali for di scuridad pa lus semper 
lo keda sconde tras di nan excuus. E palabra ta bisa 
lo siguiente: Pasobra esun cu ta haci maldad ta odia 
e lus, y no ta bin na e lus, pa su echonan no wordo 
exponi, pasobra e stima scuridad( Juan 3:19+20). 


Salbacion ta inclui arepenti,confesa y aparta. Awor 
kico tin mas balor pa bo?, Un bida den inmoralidad 
y pica? Un bida yena cu malicia, infieldad, violencia, 
vicio y mentira? Un bida sin ningun speransa? Of 
un bida den boluntad di Dios, caminda bo sa cu bo 
ta salba y bo sa cu si bo wowo mester sera, ta den 
brasa di Papa Dios bo ta bay sosega. Salbacion ta 
solamente pa medio di Cristo Hesus. 


Sinceramente , Pastor Marcel Balootje. 


“Señor ta mi Wardador, mi’n tin falta di 


nada; Den kunuku di yerba berde, E ta pone 
mi sosega. E ta hiba mi na awa trankil, pa mi 
bolbe haña forsa. E ta guiami den caminda 


drechi fiel na su nomber.” 



Salmo: 23 


Cu hopi tristesa, pero conforme cu boluntad di 


Dios, 


Nos ta anuncia fayecimento di: 



Odette Tincel 


*9 December 1938 - † 18 Augustus 2022 


Acto di entiero lo wordo anuncia despues 

Gradicimento y Invitation 


Nos kier a manda un palabra di gradecimento 


pa tur cu a yuda nos y sostene nos durante 
su enfermedad y despedida di nos tata stima 


Emiterio Arends q.e p d. 


Emiterio Arends 


Mihor conoci como: “Theo” 


*03 Maart 1931 - †14 Augustus 2022 


Danki na tur famia, amigo, colega, conocir y bisinja nan, 


Tambe nos kier a gradici pa e bon cuido na dr Horacio 


Oduber Hospital; E specialistanan dr Selene Kock y dr 


Carolina Becker: E enfermeronan di piso 4; Su dr di cas 


cu tawata semper attent, dr Melissa Wever: Specialista 


dr Jason Petronilia; Enfermeronan di Wit Gele Kruis. 


Alaves nos kier a invita pa tres Santo Sacrificio di Misa 


Cual lo tuma lugar na Misa Sagrado Curason 


na Savaneta pa 7 or di anochi 


E fechanan lo ta 


Diasabra: 20 Augustus 2022 


Dialuna: 22 Augustus 2022 


Diasabra: 27 Augustus 2022 


Boso presencia lo ta altamente aprecia. 


Aruba Airport Authority N.V. 


ta anuncia fayecimento inespera di nos colega y 


amigo 


Carlos Alberto Rojer 


na bida nos Director Internal Audit 


Nos ta desea Michelline, su juinan, ruman nan y 


demas famia, amigo y coleganan 


hopi forsa den e periodo dificil aki. 


Cu Carlos por sosega na paz. 


PA LESA FULL OBITUARIOS, WAK WWW.AWEMAINTA.COM/OBITUARIOS 


Tur cos aki na mundo tin su ora y su tempo, 


Ora pa nace y ora pa muri, ora pa yora y ora pa 


hari, Ora pa keda keto y ora pa papia, ora pa stima 


y ora pa odia, Ora pa guerra y ora pa paz” 


Predicador 3:1-2-4-7-8 


Cu dolor na nos curason, nos ta participa 


fayecimento di nos ser stima: 


Sra. vda. Theresa Krosendijk-Kock 


Cariñosamente yama “Theresita” 


*08-02-1930 - †17-08-2022 


“Señor ta mi wardador, mi’n tin falta 


di nada Den cunucu di yerba berde e 


ta ponemi sosega. E ta hibami na awa 


trankil, Pa mi bolbe haña forsa”. 


Salmo: 23 


Nos ta anuncia fayecimento di: 


Dionisia 


Josephina Helder 


*12-12-1939 - 
†15-08-2022 


“Señor ta mi wardador, mi’n tin falta di nada 


Den cunucu di yerba berde e ta ponemi 


sosega.E ta hibami na awa trankil, 


Pa mi bolbe haña forsa”. Salmo: 23 


Nos ta anuncia fayecimento di: 


Maxima Ras 


*15-05-1940 - †17-08-2022 


“SEÑOR TA MI WARDADOR, MI’N TIN FALTA DI 


NADA. DEN CUNUCU DI YERBA BERDE E TA PONEMI 
SOSEGA. E TA HIBAMI NA AWA TRANKIL, PA MI BOLBE 


HAÑA FORSA”. SALMO: 23 


Conforme cu boluntad di Dios y gradecido na loke el a 


haci y nifica pa nos, nos ta participa fayecimento di: 


Sr.Jan Hendrick Tromp 


*03-10-1954 – †18-08- 2022 


Acto di entiero lo wordo anuncia despues. 


